Pokémon Legends: Z-A

**Pokémon Legends: Z-A** on Game Freakin kehittämä ja Nintendon julkaisema toimintaroolipeli Nintendo Switchille ja Nintendo Switch 2:lle. Peli on osa ''Pokémon''-pelisarjan yhdeksännen sukupolven pelejä, ja tulee toimimaan jatko-osana kuudennen sukupolven pääpeleille ''Pokémon X'' ja ''Y'' (2013).

Peli sijoittuu kokonaisuudessaan Kalos-alueen suurimpaan kaupunkiin, Lumiose Cityyn. Se julkaistiin 16. lokakuuta 2025. Peli sai myös lisäosan nimeltä *Pokémon Legends: Z-A – Mega Dimension*, jonka sisällöstä osa julkaistiin samaan aikaan pääpelin kanssa, mutta lisätarina ja muu sisältö 10. joulukuuta 2025.

## Pelaaminen
Pelin alussa, pelaajan on valittava aloituspokémonikseen joko Chikorita, Totodile (molemmat peleistä ''Gold'' ja ''Silver'') tai Tepig (peleistä ''Black'' ja ''White''). Toisin kuin aiemmissa *Pokémon*-peleissä, joissa taistelut olivat vuoropohjaisia, *Legends: Z-A* sisältää reaaliaikaisen taistelujärjestelmän, joka ottaa huomioon pelaajahahmon ja Pokémonien sijainnin sekä hyökkäysten ajoituksen. Järjestelmä sallii Pokémonien liikkumisen ja väistelyn taistelun aikana. Lisäksi, *Pokémon X*:ssä ja *Y*:ssä esitelty ominaisuus, megakehittyminen (), tekee paluun. Otteluiden aikana, pelaajalla on mittari, jonka tultua täyteen, tämä voi ottelun loppuajaksi megakehittää pokémoninsa ja antaa tälle näin lisävoimia. Pelissä esiintyy sekä *X:ssä*, *Y:ssä*, ''Omega Rubyssa'' ja ''Alpha Sapphiressa'' aiemmin esiteltyjen megakehittyneiden pokémonien lisäksi myös aivan uusia megakehittyneitä pokémoneja, mukaan lukien Mega Dragonite. Mutta aiemmista Pokémon-peleistä poiketen, megakehittyneet pokémonit pystyvät pelissä yöaikaan käytävien Z-A Royale -kilpailujen aikana tekemään ennaltaehkäiseviä iskuja ”ottelualueiksi” () kutsutuilla alueilla liikkuvia pokémon-kouluttajia vastaan. Nämä kouluttajat pystyvät kuitenkin tekemään samoin, ja tainnuttamaan pelaajan pokémonin muutamaksi sekunniksi. Pelaajat voivat myös löytää pelistä bonuskortteja, ja suorittaa niiden kautta saatuja sivutehtäviä.

Pelissä on myös moninpelitila nimeltä Ottelukerho (), jossa enintään neljä pelaajaa voi otella toisiaan vastaan. Myös pelihahmon ulkonäön muokkaaminen on mahdollista, aiemmista peleistä parannelluilla ominaisuuksilla.

## Asetelma

Peli sijoittuu Kalosin alueelle, joka pohjautuu Ranskaan ja esiteltiin ensimmäisen kerran vuoden 2013 videopeleissä ''Pokémon X'' ja ''Y''. Trailerin mukaan pelin juoni Kalos-alueen suurimman kaupungin, Pariisia mukailevan Lumiose Cityn moderniin kaupunkikehityshankkeen aikaan, jota johtaa *Quasartico, Inc.* -niminen yritys. Nintendo of America on ilmoittanut, että peli sijoittuu kokonaisuudessaan *Lumiose Cityyn*, jossa Pokémonit elävät yhdessä ihmisten kanssa ns. Wild Zone -nimisillä alueilla. Tarinan aikana legendaarinen Pokémon Zygarde liittyy pelaajahahmon toimintaan.

## Kehitys
*Legends Z-A* julkistettiin helmikuussa 2024 Pokémon Presents -lähetyksen yhteydessä, jolloin julkaisun kerrottiin tapahtuvan vuonna 2025. Trailerin lopussa vihjattiin myös megakehittymisen paluuta. *Pokémon Legends: Z-A* on Game Freakin kehittämä. Seuraavassa Pokémon Presents -lähetyksessä, 27. helmikuuta 2025, julkaistiin toinen traileri, jossa kerrottiin lisää pelin juonesta ja pelimekaniikoista sekä päivitetystä, vuoden 2025 loppupuolelle ajoittuvasta julkaisusta. Pelin ohjaa Haruka Tochigi.

*Legends: Z-A*:tä esiteltiin myös syyskuun 2025 Nintendo Direct -lähetyksessä, joka esitteli megakehitysmuodot *X*:n ja *Y*:n aloituspokémonien lopullisille muodoille: Chesnaughtille, Delphoxille ja Greninjalle. Näiden kyseisten muotojen megakehittämiseen tarvittavat megakivet tulisivat voitettaviksi ainoastaan pelin netin välityksellä käytävistä otteluista. Pääpelin lisäksi, peliin julkaistaan myös maksullinen lisäosa, *Pokémon Legends: Z-A – Mega Dimension*. Lisäosa keskittyy myyttiseen pokémoniin, Hoopaan, ja siinä esiintyy myös lisää uusia megakehittyneitä pokémoneja, mukaan lukien Mega Raichu X ja Mega Raichu Y.

## Lähteet